A BIZOTTSÁG 620/2008/EK RENDELETE
(2008. június 27.)
a tej és tejtermékek export-visszatérítésének megállapításáról szóló 386/2008/EK rendelet helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 31. cikke (3) bekezdésére,
mivel:
(1)
A 386/2008/EK bizottsági rendelet (2) megállapította a tej és tejtermékekre vonatkozó export-visszatérítéseket.
(2)
Figyelembe kell venni a mezőgazdasági termékekre vonatkozó export-visszatérítési nómenklatúrában a 3846/87/EGK rendelet által a mezőgazdasági termékekre vonatkozóan bevezetett export-visszatérítési nómenklatúrának a 2008-as évre történő közzétételéről szóló, 2007. december 18-i 1499/2007/EK bizottsági rendelettel (3) a tej és tejtertmékek tekintetében bevezetett módosításokat. Következésképpen a 386/2008/EK rendelet mellékletét megfelelően helyesbíteni kell. Az egyértelműség érdekében ezeket a helyesbítéseket a 386/2008/EK rendelet hatálybalépésének napjától indokolt alkalmazni,
ELFOGADTA EZT A RENDELETET:
1. cikk
A 386/2008/EK rendeletben a melléklet helyébe az e rendelet mellékletében szereplő szöveg lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Rendelkezéseit a 386/2008/EK rendelet hatálybalépésének napjától kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. június 27-én.